*د ایران هېواد د سرې میاشتې د بشری مرستو دومه جوپه شمال زون ته راورسېده!* نن شنبه ورځ د روان ۱۴۴۵ سپوږمیز کال د ذوالقعدې میاشتې ۱۷ مه نېټه د ایران هېواد د سرې میاشتې لخوا د بشری مرستو دومه جوپه (۹) ټونه خوراکی او غیر خوراکی توکی چې پکی: ( خېمې، کمپلې،فرش، پلاستیک شیټ او ځانګړې غذا) شامل وو؛ د هېواد شمال زون سېلاب ځپلو کورنیو لپاره مزارشریف ته راورسېده. یاده مرسته د ایران سرې میاشتې د روابطو( اړیکو) رئیس ښاغلی علی رضا یزدی، په بلخ ولایت کې د ایران قونسلګرۍ مرستیال ښاغلی جعفری لخوا د افغانی سرې میاشتې د شمال زون رئیس ښاغلی قاری محمد یونس معصومی ته رسمآ تسلیم شوه. د یادولو وړه ده چې ښاغلی معصومی صاحب د ایران سرې میاشتې له رهبرۍ څخه مننه وکړه او زیاته یې کړه چې د ایران هېواد سرې میاشتې تل د افغانستان سرې میاشتې سره خپلې اړیکې ښې ساتلی او تل یې د بې وزله خلکو لاسنیوی کړی. همدارنګه ښاغلی معصومی صاحب په خپلو خبرو کې وویل چې یاده مرسته به د شمال زون اړوند ولایتونو کې سېلاب ځپلو کورنیو ته ډېر ژر به په شفاف ډول وویشل شی. والسلام #:د شمال زون د خپرونو عمومی مدیریت